L'Eliana se sumarà aquest dissabte a l'Hora del Planeta
25 de març de 2021

L'Ajuntament de l'Eliana s'ha adherit de nou a 'L'Hora del Planeta', la iniciativa mundial promoguda pel World Wild Fund of Nature (WWF) des de l'any 2007, que se celebrarà aquest dissabte 27 de març, amb l'objectiu de promoure la reflexió sobre el canvi climàtic i la pèrdua de biodiversitat.

Un senzill gest que consistirà a apagar les llums de llars, edificis i monuments durant una hora. D'aquesta manera, l'Eliana deixarà a les fosques la façana de l'Ajuntament, de l'Església i l'enllumenat públic de la plaça del País Valencià i els carrers del centre, entre les 20.30 i les 21.30 hores.

Baix el lema ‘Connecta't a la naturalesa’ el Consistori buscarà, un any més, conscienciar a la ciutadania sobre la necessitat d'actuar contra la crisi climàtica i reconnectar amb la nostra vertadera font de vida. En aquest sentit, l'Eliana ha treballat en els últims mesos per a millorar la seua eficiència energètica amb el canvi de lluminàries de fanals a LED de baixa contaminació lumínica, ha instal·lat rellotges astronòmics en l'enllumenat per a retardar l'encesa de fanals i ha apostat per reductors de flux en l'enllumenat per a reduir la intensitat un 50% en horari nocturn. A més, l'Ajuntament ha adquirit recentment un vehicle elèctric per al Departament de Serveis Municipals.

L'edil de Medi Ambient, Cristina Díaz, ha convidat a la ciutadania a apagar també les llums de les seues cases durant una hora aquest dissabte per a protegir una naturalesa que ens dóna vida i salut. “L'Hora del Planeta és un bon moment per a pensar com fer una l'Eliana més verda, més natural i més connectada amb la naturalesa”, ha afirmat.